पटना। अगहनी पूर्णिमा और ईसाइयों का त्योहार क्रिसमस शुक्रवार को है। 38 साल बाद ऐसा मौका आया है। यानी, पूर्णिमा के चलते क्रिसमस की रात पूरा चांद दिखेगा। क्रिसमस पर पिछली बार यह खगोलीय घटना 1977 में हुई थी। अगली बार 2034 में 19 साल इंतजार के बाद ऐसी खगोलीय घटना होगी। वैज्ञानिकों ने इसे फुल कूल मून नाम दिया है।
2034 तक ऐसा नजारा देखने को नहीं मिलेगा
नेशनल एयरोनॉटिक्स एंड स्पेस एडमिनिस्ट्रेशन (नासा) भी इस बार क्रिसमस पर आसमान में पूरा चांद दिखाई देने की सूचना जारी कर चुका है। अमेरिकी अंतरिक्ष एजेंसी का भी दावा है कि क्रिसमस पर निकलने वाला पूरा चांद दुर्लभ होगा। इसके बाद 2034 तक ऐसा नजारा देखने को नहीं मिलेगा।
स्नान-दान का महत्व
ज्योतिषाचार्यों के अनुसार अगहनी पूर्णिमा पर गंगा स्नान, दान का विशेष महत्व है। आचार्य राजनाथ झा के अनुसार मृगशिरा नक्षत्र और मिथुन राशि में चंद्रमा रहने के कारण भी इस पूर्णिमा को स्नान, दान, पूजन आदि अत्यंत शुभकारी है। खासतौर से सोनपुर क्षेत्र में स्नान के साथ हरिहर नाथ का दर्शन-पूजन से विशेष लाभ होगा। सोनपुर नहीं जा सकने वालों के लिए गंगा में स्नान, दान व पूजन भी फलदायी होगा।
hin_Deva hin_Deva hin_Deva hin_Deva hin_Deva